Erdo‘g‘on: “Maqsadimiz — Rossiya bilan hamkorlikda havo hujumidan mudofaa tizimlarini ishlab chiqish”

Anqara Rossiya bilan hamkorlikda havo hujumidan mudofaa tizimlarini ishlab chiqishni rejalashtirmoqda. Bu haqda Turkiya prezidenti Rajab Toyyib Erdo‘g‘onning so‘zlariga asoslanib, “Ivzestiya” xabar berdi.

“Biz C-400 zenit raketa komplekslarini olmoqdamiz. Bizga uni ololmasligimizni, bu noto‘g‘ri ekanligini ta’kidlashgandi. Bugun sakkizinchi samolyot yetib keldi. 2020-yilning aprelida biz so‘nggi nuqtani qo‘yamiz. Havo hujumidan mudofaa tizimiga ega dunyodagi kam sonli davlatlardan biriga aylanamiz. Maqsadimiz — Rossiya bilan hamkorlikda ishlab chiqarishni yo‘lga qo‘yish”, — deydi Erdo‘g‘on.
12-iyul kuni Turkiyaga C-400 kompleksining dastlabki partiyasi yetkazib berilgan edi.
Rossiya va Turkiya C-400 zenit raketa komplekslarini yetkazib berish bo‘yicha kelishuvni 2017-yilda imzolagan edi.